Translate the text from Welsh to English.



 
Mae’r rheoliadau Diogelu Iechyd, sy’n gosod cyfyngiadau ar fywyd cyhoeddus yng Nghymru, wedi llwyddo i reoli lledaeniad syndrom anadlol acíwt difrifol coronafeirws 2 (SARS\-CoV\-2\). Bu lleihad yn lledaeniad ac effeithiau’r feirws, ac mae’r rhaglen frechu’n mynd o nerth i nerth, ac felly byddai bwriad i lacio ar y cyfyngiadau’n raddol yn cael ei weld fel ymateb cymesur i’r risg cymharol i iechyd y cyhoedd. Fodd bynnag, mae’r penderfyniad i aros i gael dadansoddiad manylach o’r amrywiolyn B.1\.617\.2 o India, sy’n peri pryder, yn un doeth. Mae nifer yr achosion a’r clystyrau’n yn cael eu monitro’n agos, a bydd y data’n cael ei archwilio’n fanwl i asesu pa mor drosglwyddadwy yw’r amrywiolyn hwn; am ba hyd y mae’r unigolyn yn heintus; ac i ba raddau y mae’r feirws yn gallu osgoi amddiffyniad y system imiwnedd. Gellir defnyddio’r wybodaeth hon i benderfynu ar natur, amseriad, a threfn y camau llacio a gymerir.   


Os bydd amgylchiadau iechyd y cyhoedd yn golygu y gallwn symud i ffwrdd oddi wrth reolaethau deddfwriaethol, wedyn byddwn yn dibynnu fwyfwy ar y sectorau i weithredu mesurau sy’n gwneud yr amgylchedd yn ddiogel o ran COVID\-19, a hefyd ar y gymdeithas sifil ei hun i sicrhau ei bod yn gallu darllen sefyllfaoedd o ran lefel y risg, fel y bydd pob un ohonom yn asesu ein risgiau fel unigolion er mwyn ymddwyn mewn modd sy’n cynnal diogelwch. Parhau’n uchel y mae lefel y risg o drosglwyddo’r feirws mewn lleoliadau dan do, sydd heb eu hawyru’n ddigonol, ac sy’n llawn o bobl.


Ar hyn o bryd, oherwydd y bygythiad a ddaw o amrywiolyn problemus, a rhagolygon y modelu sy’n awgrymu ei bod yn debygol y bydd rhywfaint o gynnydd yn lefel drosglwyddo’r feirws yn nes ymlaen yn y flwyddyn, mae’n anodd meintioli’r potensial ar gyfer effeithiau niweidiol ar iechyd y boblogaeth neu adnoddau’r system iechyd. Felly, mae’n hanfodol parhau i weithredu system Profi, Olrhain, Diogelu effeithlon, a dulliau effeithiol o gadw gwyliadwriaeth ar iechyd cyhoeddus lleol, er mwyn canfod achosion a chyfyngu arnynt, gan leihau maint ac effaith unrhyw don arall o’r haint.


Dyma’r risgiau eraill sy’n peri pryder penodol imi:


* ailddechrau teithio rhyngwladol dianghenraid sy’n golygu y bydd risg ychwanegol o ailgyflwyno heintiau yng Nghymru, gan gynnwys rhagor o amrywiolynnau newydd sydd â’r gallu i oresgyn y diogelwch a ddarperir gan ein rhaglen frechu
* roi’r gorau i weithredu ymyriadau anfferyllol yn rhy fuan, yn enwedig yr angen i gadw pellter cymdeithasol a gwisgo gorchudd wyneb mewn lleoliad cyhoeddus dan do sy’n llawn o bobl. Os na fydd y mesurau hyn ar waith, bydd perygl y gall cadwyni trosglwyddo hir ddigwydd yn ein cymunedau, gan arwain yn gyflym at sefyllfa lle y bydd nifer yr achosion o’r feirws yn codi unwaith yn rhagor
* bydd unrhyw amharodrwydd i fanteisio ar y brechlyn ymysg oedolion iau, neu leihad yn lefel yr imiwnedd yn y boblogaeth sydd wedi cael ei himiwneiddio, yn lleihau lefel y diogelwch sydd wedi ei darparu gan ein rhaglen frechu lwyddiannus


Rwy’n argymell yn gryf y dylai’r risgiau hyn gael eu hystyried fel rhan o’r gwaith o reoli’r pandemig yn y tymor hir, ac y dylai ffordd ymlaen gynaliadwy gael ei gyfleu wrth y cyhoedd; gan gynnwys y mesurau y bydd angen i bawb gadw atynt er mwyn sicrhau nad yw nifer yr achosion o’r haint yn cynyddu’n gyflym eto, a hefyd, lle bo’n bosibl,  osgoi sefyllfa lle y bydd angen ailosod cyfyngiadau cymdeithasol ar fywyd cyhoeddus.


Yn olaf, wrth baratoi ar gyfer y gaeaf nesaf, dylid ystyried effeithiau posibl feirysau tymhorol eraill (yn enwedig y ffliw, y feirws syncytiol anadlol, a’r haint meningococol) y mae’r mesurau rheoli COVID\-19 wedi eu cadw draw, ond sy’n debygol o gael effeithiau niweidiol ar ein poblogaeth os bydd y mesurau rheoli yn cael eu diddymu.    


Dr Frank Atherton  

Y Prif Swyddog Meddygol







Translation:


 
Health Protection regulations imposing restrictions on public life in Wales have been successful in controlling the spread of severe acute respiratory syndrome coronavirus 2 (SARS\-CoV\-2\). There has been a decline in the spread and impact of the virus, the vaccination roll out continues at pace, and the intention to gradually ease  restrictions would be viewed as a proportionate response to the relative risk to public health. However, the decision to pause and wait for more detailed analysis of the B.1\.617\.2 variant of concern from India is prudent. Case numbers and clusters are being closely monitored and data will be interrogated to assess transmissibility, period of infection and evasion of immune defences; information which can be used to determine the nature, timing and sequencing of on\-going relaxations.     


If public health conditions are such  that we are able to move away from legislative controls, we will be increasingly reliant on sectors putting in place measures to make environments ‘covid secure’ and on civil society becoming risk literate, so that each and every one of us can assess our risks and adopt appropriate protective behaviours. The risks of transmission in indoor, poorly ventilated, crowded settings remain high.


At this point in time, with the threat of a troubling variant and modelling predictions suggesting the likelihood of some increase in viral transmission later in the year, the potential for adverse impact on population health or health system resources is difficult to quantify. It is therefore essential that we maintain an effective TTP system and maintain local public health surveillance/action to detect and contain incidences and outbreaks; this will help to limit the size and impact of any further wave of infection. 


Other risks that I am particularly concerned about include:


* the reintroduction of non\-essential international travel which poses additional risks of re\-seeding of infections into Wales and the introduction of more new variants with the ability to escape the protection afforded by our vaccination programme
* the too rapid removal of non\-pharmaceutical interventions (NPIs), particularly social distancing and face coverings in crowded public indoor settings. Without these measures in place, there is a risk that long chains of transmission in our communities will lead to rapid viral resurgence
* any vaccine resistance among younger adults or waning of immunity in the immunised population will reduce the protection which has been afforded by our successful immunisation programme


I strongly recommend that these risks are considered as part of the longer term management of the pandemic and that a sustainable way forward is communicated to the public; including the measures that everyone needs to take in order to prevent disease resurgence and avoid wherever possible, a re\-imposition of societal restrictions on public life.


Finally, our preparation for next winter should consider the potential impact of other seasonal viruses (particularly influenza, RSV, and meningococcal infection) which have been held at bay by COVID\-19 control measures and which are likely to adversely affect our population if control measures are removed.


Dr Frank Atherton  

Chief Medical Officer